Source: https://skolskyportal.sk/zaradenie-do-karieroveho-stupna-priplatky-prax
Timestamp: 2020-04-07 13:26:42+00:00

Document:
Zaradenie do kariérového stupňa, príplatky, prax | Školský portál
Zaradenie do kariérového stupňa, príplatky, prax
St, 02/12/2020 - 17:23
chcela by som si overiť moje zaradenie do kariérového stupňa, ako aj nárok na príplatky a roky započítanej praxe. Situácia je nasledovná:
- v roku 2010 som ukončila VŠ vzdelanie 2.stupňa (Mgr)
- v roku 2012 som absolvovala rigoróznu skúšku (RNDr.)
- v roku 2014 som absolvovala doplňujúce pedagogické štúdium (DPŠ)
- v roku 2014 som absolvovala štátnu jazykovú skúšku z anglického jazyka
- v roku 2014 som obhájila dizertačnú prácu (PhD.)
- v 2005-2010 - som pracovala ako učiteľka v súkromnej jazykovej škole
- v 2010-2014 - som vykonávala pedagogickú činnosť v rámci doktorandského štúdia
V auguste 2014 som nastúpila do svojho súčasného zamestnania na strednej škole. V decembri 2014 som ukončila adaptačné vzdelávanie a bola som zaradená do kariérového stupňa samostatný pedagogický zamestnanec. 7.2.2017 som nastúpila na materskú dovolenku. 1.1.2020 som RD ukončila a vrátila sa do práce. Moja otázka znie:
- ak sa v januári, po mojom nástupe, prehodnocovalo moje zaradenie, vzhľadom k tomu, že mám ukončené VŠ vzdelanie 3.stupňa (v odbore, ktorý učím) a k decembru 2019 mi uplynulo 5 rokov zaradenia do kariérového stupňa samostatný pedagogický zamestnanec - mám nárok si uplatniť toto vzdelanie ako náhradu 1. atestácie a teda byť zaradená do vyššieho kariérového stupňa?
- počíta sa doktorandské štúdium do rokov započítanej praxe?
- mám nárok na príplatok za profesijný rozvoj za absolvovanie štátnej jazykovej skúšky?
Názory sa u rôznych personalistov rozchádzajú.
Št, 02/13/2020 - 10:54
Za posúdenie Vašich kvalifikačných predpokladov v plnej miere zodpovedá v súlade s § 14 zákona č. 138/2019 Z. z. zamestnávateľ. Ak počítame Vašu pedagogickú prax od augusta 2014 a zaradenie do kariérového stupňa samostatný učiteľ od decembra 2014, tak v decembri 2019 (obyčajne má 31 dní), teda od konkrétneho dátumu po uplynutí celých päť rokov od zaradenia do kariérového stupňa samostatný učiteľ,, Vám patrí zaradenie v súlade s § 30 ods. 1 písm. c) zákona č. 138/2019 Z. z. do kariérového stupňa učiteľ s prvou atestáciou. V januári sa pokračuje, nič sa neprehodnocuje. Za štátnu jazykovú skúšku Vám mal zamestnávateľ po troch rokoch pedagogickej praxe (vrátane zaradenia do kariérového stupňa začínajúci ) mal vydať osvedčenie podľa § 47a ods. 4 zákona č. 317/2009 Z. z. o priznaní 60 kreditov a vyplácať kreditový príplatok podľa § 14 zákona č. 553/2003 Z. z., ktorý sa od 1. 9. 2019 pretransformoval na príplatok za profesijný rozvoj podľa § 32g zákona č. 553/2003 Z. z. Doba doktorandského štúdia sa do doby pre zvýšenie platovej tarify započíta, ale nezapočítava sa do pedagogickej praxe. Zaradenie do kariérového stupňa a príplatky sa majú realizovať aj počas materskej dovolenky bez ohľadu na to, že sa nevyplácajú, aby bola zachovaná kontinuita.
Št, 02/13/2020 - 13:19
Ďakujem veľmi pekne za odpoveď. Problém je predovšetkým s štátnou jazykovou skúškou. Pred nástupom na materskú dovolenku som nedosiahla tri roky praxe, teda kreditový príplatok vyplácaný nebol. Mám teda nárok na príplatok za profesijný rozvoj teraz? Ďakujem.
Ne, 02/23/2020 - 17:32
Nárok na príplatok za štátnu jazykovú skúšku podľa § 14e zákona č. 553/003 Z. z. podľa môjho názoru nemáte, pretože nebola zaradená v pláne profesijného rozvoja ani v pláne vzdelávania.
Ut, 02/18/2020 - 15:51
skola2017
prosíme Vás o radu o započítaní praxe materskej a rodičovskej dovolenky. V našej škole pracuje asistentka učiteľa. V rokoch 2005 až 2008 bola zamestnaná na dohodu v určitých intervaloch. Od roku 2008 má pracovnú zmluvu na dobu neurčitú. Pri prvom nástupe do zamestnania v našej škole neuviedla v osobnom dotázniku a ani v čestnom prehlásení materskú a rodičovskú dovolenku, ktorú čerpala v rokoch 1992 - 1994 a 1998-2001.
Až teraz po rokokoch v platovom dekréte zistila, že tie roky jej tam chýbajú.Doniesla výpisy zo sociálnej poisťovne a požiadala vedenie školy o prepočet praxe a doplatenie finančného rozdielu za dané obdobie. Ako máme v tomto prípade postupovať. Prax sme ochotní započítať 2/3 , ale čo s doplatením finančného rozdielu?
Ne, 02/23/2020 - 17:49
Ak dokazateľne pochybila zamestnankyňa a teraz Vás požiadala písomne o prepočet praxe, mali by ste jej vyhovieť. Dobu materskej dovolenky a rodičovskej dovolenky nemôžete prepočítať v pomere 2/3, pretože musíte postupovať podľa § 6 ods. 4 písm. c) a ods. 5 zákona č. 553/2003 Z. z. Čo sa týka doplatku, je to na Vašom rozhodnutí. Ak sa môžem spýtať, neuplatňovala si napr. daňový bonus na dieťa ? Môžem Vám odporučiť - nech sa domáha svojich nárokov právnou cestou prostredníctvom súdu.
Po, 02/24/2020 - 08:57
Veľmi pekne ďakujeme za radu.

References: § 14
 § 30
 § 47
 § 14
 § 32
 § 14
 § 6